4)

Lisätään artiklat seuraavasti: ”1 c artikla 1. Kielletään liitteessä IV yksilöityjen, unionista tai muualta peräisin olevien laitteiden, teknologian tai ohjelmistojen myynti, toimitus, siirto tai vienti suoraan tai välillisesti Valko-Venäjällä oleville luonnollisille henkilöille, oikeushenkilöille, yhteisöille tai elimille tai käytettäväksi Valko-Venäjällä, jollei liitteessä II luetelluilla verkkosivustoilla ilmoitettu asiaankuuluvan jäsenvaltion toimivaltainen viranomainen ole antanut ennakolta lupaa. 2. Liitteessä II luetelluilla verkkosivuilla ilmoitetut jäsenvaltioiden toimivaltaiset viranomaiset eivät saa myöntää lupaa 1 kohdan nojalla, jos niillä on perusteltu syy todeta, että Valko-Venäjän hallitus, julkiset elimet, yhtiöt tai virastot taikka niiden puolesta tai johdolla toimivat luonnolliset henkilöt, oikeushenkilöt tai yhteisöt käyttäisivät kyseisiä laitteita, teknologiaa tai ohjelmistoja tukahduttamistoimiin. 3. Liite IV sisältää laitteet, teknologian tai ohjelmistot, jotka on ensisijaisesti tarkoitettu käytettäviksi internetin tai puhelinyhteyksien seurantaan tai kuunteluun. 4. Asianomaisen jäsenvaltion on ilmoitettava muille jäsenvaltioille ja komissiolle tämän artiklan nojalla myönnetystä luvasta kahden viikon kuluessa luvan myöntämisestä. 1 d artikla 1. Jollei liitteessä II luetelluilla verkkosivustoilla ilmoitettu asiaankuuluvan jäsenvaltion toimivaltainen viranomainen ole ennakolta antanut lupaa 1 c artiklan 2 kohdan mukaisesti, kielletään a) liitteessä IV yksilöityihin laitteisiin, teknologiaan ja ohjelmistoihin tai liitteessä IV yksilöityjen laitteiden ja teknologian asennukseen, toimitukseen, valmistukseen, huoltoon ja käyttöön tai liitteessä IV yksilöityjen ohjelmistojen toimitukseen, asentamiseen, toimintaan tai päivittämiseen liittyvän teknisen avun tai välityspalvelujen tarjoaminen suoraan tai välillisesti Valko-Venäjällä oleville luonnollisille henkilöille, oikeushenkilöille, yhteisöille tai elimille tai Valko-Venäjällä käytettäväksi; b) liitteessä IV yksilöityihin laitteisiin, teknologiaan ja ohjelmistoihin liittyvän rahoituksen tai rahoitusavun myöntäminen suoraan tai välillisesti Valko-Venäjällä oleville luonnollisille henkilöille, oikeushenkilöille, yhteisöille tai elimille tai Valko-Venäjällä käytettäväksi; c) televiestinnän tai internetin seuranta- tai kuuntelupalvelujen tarjoaminen Valko-Venäjän hallitukselle, julkisille elimille, yhtiöille ja virastoille tai niiden puolesta tai johdolla toimiville luonnollisille henkilöille, oikeushenkilöille tai yhteisöille taikka niiden eduksi suoraan tai välillisesti. 2. Sovellettaessa 1 kohdan c alakohtaa ’televiestinnän tai internetin seuranta- tai kuuntelupalveluilla’ tarkoitetaan palveluja, jotka erityisesti liitteessä IV yksilöidyn laitteen, teknologian tai ohjelmiston käytön avulla mahdollistavat pääsyn kohteen saapuvaan ja lähtevään televiestintään ja puheluun liittyviin tietoihin ja kyseisten tietojen hankinnan tällaisen tiedon poimintaa, dekoodausta, tallennusta, käsittelyä, analysointia tai varastointia tai muuta tähän liittyvää toimintaa varten. 1 e artikla 1. Kielletään unionista tai mistä tahansa muualta peräisin olevien kaksikäyttötuotteiden ja -teknologian myynti, toimitus, siirto tai vienti suoraan tai välillisesti Valko-Venäjällä oleville luonnollisille henkilöille, oikeushenkilöille, yhteisöille tai elimille taikka Valko-Venäjällä käytettäväksi, jos kyseiset tuotteet ovat tai voivat olla joko kokonaan tai osittain sotilaskäyttöön tai sotilaalliselle loppukäyttäjälle tarkoitettuja. Kaikkien hankittujen kaksikäyttötuotteiden ja kaiken kaksikäyttöteknologian katsotaan olevan sotilaskäyttöön tarkoitettuja, jos niiden loppukäyttäjänä on Valko-Venäjän asevoimat. 2. Kun toimivaltaiset viranomaiset tekevät päätöksen lupahakemuksesta asetuksen (EY) N:o 428/2009 mukaisesti, niiden ei pidä myöntää vientilupaa Valko-Venäjällä olevalle luonnolliselle henkilölle, oikeushenkilölle, yhteisölle tai elimelle taikka Valko-Venäjällä käytettäväksi, jos niillä on perusteltu syy uskoa, että loppukäyttäjä voisi olla sotilaallinen tai että tuotteilla voisi olla sotilaallinen loppukäyttö. Toimivaltaiset viranomaiset voivat kuitenkin myöntää luvan, jos vienti koskee sellaiseen sopimukseen perustuvan velvoitteen täytäntöönpanoa, joka on tehty ennen 25 päivää kesäkuuta 2021, tai tällaisen sopimuksen täytäntöön panemiseksi tarvittavien liitännäissopimusten täytäntöönpanoa. Viejien on annettava toimivaltaisille viranomaisille kaikki vientilupahakemuksensa kannalta tarpeelliset tiedot. 1 f artikla 1. Kielletään unionista tai muualta peräisin olevien kaksikäyttötuotteiden ja -teknologian myynti, toimitus, siirto tai vienti suoraan tai välillisesti tämän asetuksen liitteessä V luetelluille Valko-Venäjällä oleville luonnollisille henkilöille, oikeushenkilöille, yhteisöille tai elimille. 2. Kielletään a) edellä 1 kohdassa tarkoitettuihin tuotteisiin ja teknologiaan liittyvän sekä kyseisten tuotteiden ja teknologian toimitukseen, valmistamiseen, huoltoon ja käyttöön liittyvän teknisen avun, välityspalvelujen tai muiden palvelujen tarjoaminen suoraan tai välillisesti liitteessä V luetelluille Valko-Venäjällä oleville luonnollisille henkilöille, oikeushenkilöille, yhteisöille tai elimille; b) edellä 1 kohdassa tarkoitettuihin tuotteisiin ja teknologiaan liittyvän rahoituksen tai rahoitusavun, myös erityisesti avustusten, lainojen ja vientiluottovakuutusten, myöntäminen kyseisten tuotteiden ja teknologian myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen tarjoamiseen suoraan tai välillisesti liitteessä V luetelluille Valko-Venäjällä oleville luonnollisille henkilöille, oikeushenkilöille, yhteisöille tai elimille. 3. Edellä 1 ja 2 kohdassa säädetyt kiellot eivät rajoita sellaisten sopimusten täytäntöönpanoa, jotka on tehty ennen 25 päivää kesäkuuta 2021, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoa eivätkä sellaisen avun tarjoamista, joka on tarpeen olemassa olevien voimavarojen ylläpidolle ja turvallisuudelle unionissa. 4. Edellä 1 ja 2 kohdassa säädettyjä kieltoja ei sovelleta sellaisten kaksikäyttötuotteiden ja -teknologian vientiin, myyntiin, toimitukseen eikä siirtoon eikä niihin liittyvään teknisen tai rahoitusavun tarjoamiseen, jotka on tarkoitettu olemassa olevien siviilikäyttöön tarkoitettujen ydinvoimavarojen huoltoon ja turvallisuuteen, muuhun kuin sotilaalliseen tarkoitukseen tai muulle kuin sotilaalliselle loppukäyttäjälle. 1 g artikla 1. Kielletään unionista tai mistä tahansa muualta peräisin olevien liitteessä VI lueteltujen tuotteiden myynti, toimitus, siirto tai vienti Valko-Venäjällä oleville luonnollisille henkilöille, oikeushenkilöille, yhteisöille tai elimille tai käytettäväksi Valko-Venäjällä. 2. Liite VI sisältää tuotteet, joita käytetään tupakkatuotteiden valmistuksessa tai tuotannossa. 3. Edellä 1 kohdassa säädetyt kiellot eivät rajoita sellaisten sopimusten täytäntöönpanoa, jotka on tehty ennen 25 päivää kesäkuuta 2021, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoa. 1 h artikla 1. Kielletään a) liitteessä VII lueteltujen öljytuotteiden tuonti unioniin, jos ne i) ovat peräisin Valko-Venäjältä; tai ii) on tuotu Valko-Venäjältä; b) Valko-Venäjällä olevien tai sieltä peräisin olevien öljytuotteiden ostaminen; c) öljytuotteiden kuljetus, jos ne ovat peräisin Valko-Venäjältä tai jos ne viedään Valko-Venäjältä mihin tahansa muuhun maahan; d) a, b ja c alakohdassa säädettyihin kieltoihin liittyvän teknisen avun tai välityspalvelujen tarjoaminen, rahoituksen tai rahoitusavun, mukaan lukien johdannaiset, sekä vakuutusten ja jälleenvakuutusten myöntäminen suoraan tai välillisesti. 2. Edellä 1 kohdassa tarkoitettuja kieltoja ei sovelleta sellaisten öljytuotteiden ostoihin Valko-Venäjällä, jotka ovat tarpeen ostajan olennaisten tarpeiden tyydyttämiseksi Valko-Venäjällä tai humanitaarisiin hankkeisiin Valko-Venäjällä. 3. Edellä 1 kohdassa säädetyt kiellot eivät rajoita sellaisten sopimusten täytäntöönpanoa, jotka on tehty ennen 25 päivää kesäkuuta 2021, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoa. 1 i artikla 1. Kielletään liitteessä VIII lueteltujen, Valko-Venäjältä tai muualta peräisin olevien kaliumkloridi (”potaska”) -tuotteiden suora tai välillinen tuonti, hankkiminen tai siirto Valko-Venäjältä. 2. Edellä 1 kohdassa säädetyt kiellot eivät rajoita sellaisten sopimusten täytäntöönpanoa, jotka on tehty ennen 25 päivää kesäkuuta 2021, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoa. 1 j artikla Kielletään suora tai välillinen osto, myynti, sijoituspalvelujen tarjoaminen tai liikkeeseenlaskussa avustaminen tai kaikenlainen muu käsittely, jonka kohteena ovat sellaiset siirtokelpoiset arvopaperit ja rahamarkkinavälineet, joiden maturiteetti on yli 90 päivää ja jotka on laskettu liikkeeseen 29 päivän kesäkuuta 2021 jälkeen ja joiden liikkeeseenlaskijana on a) Valko-Venäjän tasavalta, sen hallitus, sen julkiset elimet, yhtiöt ja virastot; tai b) liitteessä IX lueteltu Valko-Venäjälle sijoittautunut merkittävä luottolaitos tai muu merkittävä laitos, joka on yli 50-prosenttisesti julkisomisteinen tai julkisessa määräysvallassa 1 päivästä kesäkuuta 2021; c) unionin ulkopuolelle sijoittautunut oikeushenkilö, yhteisö tai elin, jonka omistusoikeuksista liitteessä IX lueteltu yhteisö omistaa suoraan tai välillisesti yli 50 prosenttia; tai d) tämän artiklan c alakohdassa tarkoitetun tai liitteessä IX luetellun yhteisön puolesta tai johdolla toimiva oikeushenkilö, yhteisö tai elin. 1 k artikla 1. Kielletään suora tai välillinen uusien lainojen tai luottojen myöntäminen tai osallistuminen järjestelyyn sellaisen uuden lainan tai luoton myöntämiseksi, jonka maturiteetti on yli 90 päivää 29 päivän kesäkuuta 2021 jälkeen a) Valko-Venäjän tasavallalle, sen hallitukselle, sen julkisille elimille, yhtiöille ja virastoille; tai b) liitteessä IX luetellulle Valko-Venäjälle sijoittautuneelle merkittävälle luottolaitokselle tai muulle merkittävälle laitokselle, joka on yli 50-prosenttisesti julkisomisteinen tai julkisessa määräysvallassa 1 päivästä kesäkuuta 2021; tai c) unionin ulkopuolelle sijoittautuneelle oikeushenkilölle, yhteisölle tai elimelle, jonka omistusoikeuksista liitteessä IX lueteltu yhteisö omistaa suoraan tai välillisesti yli 50 prosenttia; tai d) luonnolliselle henkilölle, oikeushenkilölle, yhteisölle tai elimelle, jotka toimivat c alakohdassa tarkoitetun oikeushenkilön, yhteisön tai elimen puolesta tai johdolla. 2. Kieltoa ei sovelleta lainoihin tai luottoihin, joiden erityisenä ja dokumentoituna tavoitteena on tarjota rahoitusta sellaiseen unionin ja jonkin kolmannen valtion väliseen tavaroiden ja muiden kuin rahoituspalvelujen tuontiin tai vientiin, jota kiellot eivät koske, mukaan lukien sellaisiin muusta kolmannesta valtiosta hankittaviin tavaroihin ja palveluihin liittyvät menot, jotka ovat tarpeen vienti- tai tuontisopimusten täytäntöönpanoa varten. 3. Jäsenvaltion toimivaltainen viranomainen voi myös myöntää ehdoin, jotka se katsoo asianmukaisiksi, luvan 1 kohdassa tarkoitettuun lainoitukseen tai luototukseen tai niiden osana toimimiseen, jos se on vakuuttunut, että i) asianomaisten toimien tarkoituksena on antaa tukea Valko-Venäjän siviiliväestölle, kuten humanitaarinen apu, ympäristöhankkeet ja ydinturvallisuus; tai laina tai luotto on tarpeen, jotta noudatetaan lakeja tai määräyksiä vähimmäisvarannosta tai samankaltaisia vaatimuksia ja voidaan täyttää vakavaraisuus- ja likviditeettikriteerit sellaisten Valko-Venäjälle sijoittautuneiden rahoitusyhteisöjen osalta, joiden enemmistön unionin rahoituslaitokset omistavat; ja ii) asianomaiset toimet eivät johda varojen tai taloudellisten resurssien saattamiseen suoraan tai välillisesti 2 artiklassa tarkoitetun henkilön, yhteisön tai elimen saataville tai hyödynnettäväksi. Toimivaltaisen viranomaisen on i ja ii alakohdassa säädettyjä edellytyksiä soveltaessaan vaadittava riittävät tiedot myönnetyn luvan käytöstä, mukaan lukien tiedot asianomaisten toimien tarkoituksesta ja osapuolista. Asianomaisen jäsenvaltion on ilmoitettava muille jäsenvaltioille ja komissiolle kaikista tämän artiklan nojalla annetuista luvista kahden viikon kuluessa luvan myöntämisestä. 4. Edellä 1 kohdassa säädetty kielto ei koske ennen 25 päivää kesäkuuta 2021 tehdyn sopimuksen mukaisesti suoritettavia lainan nostoja tai suorituksia, jos seuraavat edellytykset täyttyvät: a) kaikki tällaisia nostoja tai suorituksia koskevat ehdot i) sovittiin ennen 25 päivää kesäkuuta 2021; ja ii) niitä ei ole muutettu kyseisenä päivänä eikä sen jälkeen; sekä b) ennen 25 päivää kesäkuuta 2021 on vahvistettu sopimuksenmukainen erääntymispäivä kaikkien saataville asetettujen varojen täysimääräistä takaisinmaksua varten sekä määräpäivä kaikkien sopimuksenmukaisten sitoumusten, oikeuksien ja velvoitteiden lakkaamista varten; edellä a alakohdassa tarkoitettujen lainan nostojen ja suoritusten ehtoihin kuuluvat määräykset, jotka koskevat kunkin noston tai suorituksen takaisinmaksuaikaa, sovellettavaa korkoa tai koron laskentatapaa sekä enimmäismäärää. 1 l artikla Kielletään vakuutusten ja jälleenvakuutusten myöntäminen i) Valko-Venäjän hallitukselle, sen julkisille elimille, yhtiöille tai virastoille; tai ii) luonnollisille henkilöille, oikeushenkilöille, yhteisöille tai elimille, jotka toimivat i alakohdassa tarkoitetun oikeushenkilön, yhteisön tai elimen puolesta tai johdolla. 1 m artikla Kielletään tietoinen ja tarkoituksellinen osallistuminen toimiin, joiden suorana tai välillisenä tavoitteena tai seurauksena on 1 e, 1 f , 1 g, 1 h, 1 i, 1 j, 1 k ja 1 l artiklassa säädettyjen kieltojen kiertäminen. 1 n artikla Edellä 1 k artiklassa säädettyjen kieltojen lisäksi Euroopan investointipankkia (EIP) kielletään a) maksamasta lainaeriä tai maksuja osana Valko-Venäjän tasavallan tai sen julkisten viranomaisten ja EIP:n välisiä olemassa olevia sopimuksia tai niihin liittyen; ja b) jatkamasta mitä tahansa olemassa olevaa teknisen avun palvelusopimusta, joka on tehty a alakohdassa tarkoitettujen sopimusten mukaisesti rahoitettuja hankkeita varten ja jonka on tarkoitus hyödyttää suoraan tai välillisesti Valko-Venäjän tasavaltaa tai mitä tahansa sen viranomaista ja joka on tarkoitus panna täytäntöön Valko-Venäjällä.”